Diari Oficial de la Generalitat Valenciana


Sumari del DOGV 4875, del 03-11-2004 (2004/11807)

DECRET 241/2004, de 29 d'octubre, del Consell del Consell de la Generalitat, pel qual s'autoritza l'ampliació d'ensenyaments en la Universitat de València.
-----------------------------------------------------------------------------------------------------------------------------------------------------------

### Dades del document

Número de DOGV
:   4875

Data del DOGV
:   03-11-2004

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2004/11138


Data del document
:   29-10-2004

Organisme emissor
:   Conselleria d'Empresa, Universitat i Ciència

Tipus de document
:   Decret

Descriptors 

:   * Universitat de València
    * legislació
    * universitat
    * títol d'estudis
    * centre d'ensenyament

DECRET 241/2004, de 29 d'octubre, del Consell del Consell de la Generalitat, pel qual s'autoritza l'ampliació d'ensenyaments en la Universitat de València. [2004/X11103]
  
El Consell Social de la Universitat de València es sol·licità autorització per a la implantació dels ensenyaments universitaris conduents a l'obtenció dels títols oficials de Llicenciat en Humanitats i Llicenciat en Traducció i Interpretació, adjuntant la documentació justificativa que exigixen els articles 6 i següents del Reial Decret 557/1991, de 12 d'abril, sobre creació i reconeixement d'universitats i centres universitaris.
  
El Consell Valencià d'Universitats va tindre coneixement de la sol·licitud de la Universitat Politècnica de València en la reunió de 23 de juliol de 2004, tal com disposa l'article 3 de la Llei 5/2002, de 19 de juny, de Creació del Consell Valencià d'Universitats i de la Comissió Valenciana d'Acreditació i Avaluació de la Qualitat en el Sistema Universitari Valencià.
  
Per tot això, vist l'article 8 de la Llei Orgànica 6/2001, de 21 de desembre, d'Universitats, i havent-se complit els requisits exigits pel Reial Decret 557/1991, de 12 d'abril, sobre creació i reconeixement d'universitats i centres universitaris, a proposta del conseller d'Empresa, Universitat i Ciència i amb la deliberació prèvia del Consell de la Generalitat, en la reunió del dia 29 d'octubre de 2004,
  
DECRETE
  
Article 1
  
Autoritzar a la Universitat de València la implantació dels ensenyaments conduents a l'obtenció del títol oficial de Llicenciat en Humanitats, que seran organitzats per la Facultat de Filosofia i Ciències de l'Educació.
  
Article 2
  
Autoritzar a la Universitat de València la implantació d'ensenyaments conduents a l'obtenció del títol oficial de Llicenciat en Traducció i Interpretació, que seran organitzats per la Facultat de Filologia.
  
Article 3
  
La posada en funcionament dels ensenyaments a què es referix el present decret seran autoritzades pel conseller d'Empresa, Universitat i Ciència una vegada homologats pel Govern els títols oficials a expedir pel centre, d'acord amb el que establix l'article 35 de la Llei Orgànica 6/2001, de 21 de desembre, d'Universitats, i en el Reial Decret 49/2004, de 19 de gener, sobre homologació de plans d'estudis i títols de caràcter oficial i validesa en tot el territori nacional.
  
DISPOSICIONS FINALS
  
Primera
  
Se faculta el conseller d'Empresa, Universitat i Ciència per a dictar les disposicions necessàries per al desenvolupament i l'execució d'allò que disposa este decret.
  
Segona
  
Este decret tindrà efectes des de l'endemà de la publicació en el Diari Oficial de la Generalitat Valenciana.
  
València, 29 d'octubre de 2004
  
El president de la Generalitat,
  
FRANCISCO CAMPS ORTIZ
  
El conseller d'Empresa, Universitat i Ciència,